Cazul băiatului mort în Spitalul din Târgu Jiu. Șefii secțiilor de Chirurgie au cerut lămuriri dacă pot opera și minori. Care a fost răspunsul
Șefii celor două secții de chirurgie din cadrul Spitalului Județean de Urgență (SJU) Târgu Jiu au întrebat, într-o ședință a Consiliului Medical al spitalului, dacă chirurgii din unitatea sanitară pot opera și pacienți minori și li s-a spus că da, dacă este vorba despre cazuri urgente. Un băiat de 16 ani a murit de peritonită după ce medicii au ezitat să îl opereze, optând pentru a-l trimite la un spital de pediatrie.